Umutoza mushya wa Rayon Sports Jean François Losciuto yageze i Kigali kuri uyu wa gatandatu 19 Nyakanga mu ma saa tatu z'ijoro.
Ku kibuga cy'indege i Kanombe aba Rayons bari baje ari benshi kwakira umutoza mushya wabo baherekejwe n'abayobozi bakuru babo .
Akigera mu Rwanda yabwiye abanyamakuru ko yashimishijwe cyane nuko yakiriwe n'abafana bangana gutya.Yatangaje ko aje gufatanya na Rayon Sports kugera kuri byinshi bahereye ku gikombbe cya CECAFA y'amakipe kizakinirwa mu Rwanda mu kwezi gutaha kwa munani.
Kuri gahunda kuri icyi cyumweru niho uyu mutoza mushya yerekeje ku cyicaro gikuru cya Rayon Sports i Nyanza aho yagiye kwerekwa abakinnyi no gusinya amasezerano.
Jean Francois Losciuto asimbuye Luc Eymael wasezeye muri Rayon Sports kubera ibihano yafatiwe n'ubuyobozi bw'Umupira w'amaguru mu Rwanda.
Source : www.rayonsports.net